ועדת העלייה, הקליטה והתפוצות, כנסת 25, פרוטוקול מספר 43, 2023-05-01 00:00

עודד פורר: אני מתכבד לפתוח את ישיבת הוועדה בנושא 'יישום החלטות הממשלה לגבי הבאתם של בני הקהילה הממתינים במחנות באדיס אבבה וגונדר'

עודד פורר:  ישיבת הוועדה הזו מתקיימת בהמשך להחלטות ממשלה שהתקיימו בנושא

עודד פורר:  זו ישיבה ראשונה בכנסת ה- 25

עודד פורר:  החלטות ממשלה בנושא יש מה- 16

עודד פורר: 2

עודד פורר: 2003, החלטה מס' 2948 ואילך

עודד פורר:  20 שנה הסיפור הזה מלווה אותנו ולצערי, למרות כל החלטות הממשלה שהתקבלו, אי אפשר להגיד שהן יושמו במלואן והממתינים, עדיין רבים, נמצאים במחנות ולא עולים למדינת ישראל, ולא מאפשרים את כניסתם לישראל

עודד פורר:      יש כמה החלטות שאנחנו נדון בהן כאן, אחת היא 716 מה-15

עודד פורר: 11

עודד פורר: 15, שקבעה את התנאים לזכאים לעליה, החלטת ממשלה 1911 מאוגוסט 2016, לגבי כניסה מטעמי איחוד משפחות ועד להחלטה האחרונה, החלטת ממשלה 713 מהממשלה הקודמת, 28

עודד פורר: 11

עודד פורר: 21, מבצע "צור ישראל" להמשך הבאת הממתינים באדיס אבבה וגונדר

עודד פורר:      הכל מדובר, לפחות כשאנחנו מדברים על החלטות הממשלה האלה, מדובר על קרבה ראשונה בין הממתינים לשוהים בישראל וכל הדיונים הקודמים שהוועדה עסקה בהם, נשמעו באמת סיפורים משפחתיים קורעי לב, וצריך להבין, זה אזרחים ישראלים שחיים כאן, שקרובי משפחה לא יכולים להיכנס לישראל, ולא יכולים לעלות לישראל, ונמצאים במחנות בתנאים מאוד מאוד מאוד קשים

עודד פורר:      לצערי, נראה כאילו יישום ההחלטה מתמהמה, ולא קורה בקצב הראוי, ולכן ביקשתי לזמן את הדיון הזה, אחרי גם שיחה שהיתה לי עם ח"כ לשעבר אברהם נגוסה, שגם היה יו"ר הוועדה ועסק בנושא הזה, ואחת מההחלטות אני אפילו יכול להגיד, רשומה על שמו, מ-2015

עודד פורר:  אז אני אומר את זה פה, אני לא יודע כמה כולם יצליחו לדבר מבחינת לוחות הזמנים, הדיון הוא עד השעה 13

עודד פורר: 00, אבל מאוד חשוב לי שמשרדי הממשלה יתייחסו, כדי להבין איפה האירוע תקוע, ואיך אנחנו יכולים לחלץ אותו

עודד פורר:      אני אבקש מח"כ נגוסה לפתוח בכמה מילים

עודד פורר:  בבקשה ח"כ לשעבר אברהם נגוסה

אברהם נגוסה: אדוני יו"ר הוועדה, תודה לך על קיום הדיון

אברהם נגוסה:  הדיון הוא חשוב בעיקר כשהכנסת, היום תקציב המדינה של 2023-2024 על שולחן הכנסת, וזה הדיון הוא מאוד חשוב ותודה על כך

אברהם נגוסה:      ב- 15

אברהם נגוסה: 11

אברהם נגוסה: 2015 ממשלת ישראל קיבלה החלטה

אברהם נגוסה:  בהחלטה פה אחד להביא לאזרחי ישראל שיש להם משפחות בדרגה ראשונה

אברהם נגוסה:  ההחלטה הזו, בחלק בוצעה והגיעו אנשים בהחלטות שונות שציינת קודם, אבל לא יושמה במלואה

אברהם נגוסה:  ההחלטה 716 מנובמבר 2015 זו ההחלטה שממשלת ישראל התחייבה למשפחות של אזרחי ישראל, שחיים בישראל, להביא להם את המשפחות בדרגה ראשונה

אברהם נגוסה:      יחד עם זאת, גם יש את הממתינים באדיס ובגונדר ולכן היום אנחנו קוראים לוועדת העלייה והקליטה לקבל החלטה לקרוא לממשלה לשלב בתקציב המדינה, להמשך ביצוע החלטת הממשלה 716

אברהם נגוסה:  כידוע בהחלטה 713 צוין בסעיף 6 להמשיך לבצע, לתת תקציב, הממשלה תתקצב את זה, ולהמשיך להביא אותם, כל עוד יש זכאים ועומדים בתנאים של החלטת הממשלה 716

אברהם נגוסה:      לצערי הרב, בתקציב הנוכחי שאנחנו יודעים שהממשלה העבירה, ובא מהחודש הזה לכנסת, זה לא מופיע

אברהם נגוסה:  שום סעיף, שום סכום בעניין של המשך ביצוע החלטת הממשלה

אברהם נגוסה:  לכן, אנחנו מבקשים מוועדת העלייה והקליטה היום לקבל החלטה, מה שאנחנו פונים ומבקשים: 1

אברהם נגוסה:  לקרוא לממשלת ישראל להמשיך ליישם את החלטת הממשלה שקיבלה בעצמה פה אחד, בראשות בנימין נתניהו ב- 2015, והדבר השני שאנחנו מצפים מהוועדה, לקבל החלטה לגבש לממשלה, לקרוא לממשלה לגבש מתווה להבאת כל הממתינים שנמצאים וממתינים, שנים רבות, במצב קשה ביותר, במצבים קשים, שהמשפחות פה סובלות, משפחות שם סובלות, להביא אותם, לאחד אותם, והממשלה צריכה לגבש מתווה איך לסיים את הסוגיה של הממתינים באדיס אבבה ובגונדר

אברהם נגוסה:      הדבר השלישי, גם אנחנו מבקשים היום מהוועדה לקרוא, ליזום דיון של ועדת העלייה והקליטה עם ראש הממשלה, עם שר האוצר ועם השר לענייני העלייה והקליטה

אברהם נגוסה:  לקרוא לסוכנות היהודית להתערב יותר, להרחיב יותר, לקחת את האחריות של המתחמים באדיס ובגונדר ולדאוג לרווחתם של הקהילה שממתינה שם, ובחינוך בסיוע הומניטרי תזונתי, רפואה וחיזוק הקהילה היהודית שם

אברהם נגוסה:      אנחנו גם מבקשים מהוועדה ליזום דיון במליאת הכנסת שהכנסת כולה תיקח את הנושא הזה, זה אחד הנושאים הכואבים ליוצאי אתיופיה

אברהם נגוסה:  אנו קוראים גם באמת לוועדה, בתיאום כמובן עם יו"ר הכנסת, להוציא משלחת של חה"כ, חברי הוועדה

אברהם נגוסה:  להוציא אותם ופשוט יראו שם את מצב הקהילה, והפעולות הנדרשות גם כדי לזרז את עלייתם

אברהם נגוסה:  לכן, אני מבקש ותודה שוב אדוני היו"ר

עודד פורר: תודה רבה

עודד פורר:  משרד האוצר פה?      

דניאל בלנגה: בוודאי

עודד פורר: מהנתונים שקיבלתי מהסוכנות היהודית: את השקף סטטוס העלייה מאתיופיה, "צור ישראל 2" – מהנתונים האלה 3133 עולים אושרו לעלייה, 919 ממתינים לעלייה

עודד פורר:  הם תוקצבו בתקציב 2023-2024? מתי הם צפויים להגיע לישראל?     

שי פלבר: אנחנו נסיים את הבאתם עד סוף יוני

עודד פורר: עד סוף יוני?     

שי פלבר: פשוט אנחנו בתהליכי הנפקת תעודות מעבר עבורם, כבר קיבלנו אותם מהרשות והם מטופלים

שי פלבר:  משרד החוץ סייע לנו בהקשר הזה, עד סוף יוני אנחנו מביאים אותם

עודד פורר: כמה עוד נשאר שם לעבור כדי לאשר עוד לעלייה, מהבחינה הזו, או שזהו?     

שי פלבר: זו המכסה של 3000 שאושרה בממשלה, היא מוכרת והם בתהליכי עלייה

עודד פורר: אוקיי

עודד פורר:  בבקשה חה"כ מלקו

צגה מלקו: חברי אברהם, לגבי החלטת הממשלה שהיתה בנובמבר 2015, כמה אושרו וכמה הגיעו וכמה לא הגיעו?     

אברהם נגוסה: לפי החלטת הממשלה 716 מנובמבר 2015, הממשלה בהחלטות שונות, הגיעו אנשים מ- 2016 עד 2017 – כ-1300

אברהם נגוסה:  אני מדבר על אלה שהגיעו על פי החלטות הממשלה

צגה מלקו: אבל בהחלטה כמה הקציבו? מה המספר?     

אברהם נגוסה: בהחלטת הממשלה לא צוין מספר, צוינו קריטריונים

אברהם נגוסה:  ההחלטה בידי

עודד פורר: גם בהחלטה האחרונה לא היה מספר, היו קריטריונים

אברהם נגוסה: לא

אברהם נגוסה:  אני אציין בהחלטת הממשלה 716 אין מספר, אבל בהחלטות שנגזרות מההחלטה הזו, שהממשלה ביצעה בפעימות, ובשנים 2016-2017 עלו 1300

עודד פורר: אבל לא ברור לכם שככל שלא מסיימים את העלייה המספרים ילכו ויגדלו? זה לא סתם

אברהם נגוסה: אני אענה לה, בשנים 2018-2019 עלו 1000

אברהם נגוסה:  ב-2020-2021 עלו כ-2000, צור ישראל 1

אברהם נגוסה:  ב-2022 עד היום 2023 הגיעו גם כ-2200 למיטב ידיעתי

צגה מלקו: זה יוצא 6300

אברהם נגוסה: נכון מאוד, אז זה האנשים שעלו על פי החלטות הממשלה, אבל חשוב מאוד לציין, יש אנשים שאומרים מה המספר, למה לא יורד ודברים כאלה

אברהם נגוסה:  חשוב מאוד לציין, יש גידול טבעי כל הזמן, ההחלטה התקבלה ב- 2015, גם ההחלטה שהתקבלה ב- 2015 הרשימות שבמשרד הפנים עובדים עליהם, זה לפני 2010, אז תסתכלו מ- 2010 עד 2023 כמה שנים

עודד פורר: ברור, תודה

עודד פורר:  יהודה עציון בבקשה

עודד פורר:  אחריו, הרב מנחם ולדמן

יהודה שערי: ראשית, אני מברך על הדיון הזה אחרי תקופת התעלמות ארוכה

יהודה שערי:  שנית, אני גם מצטער מאוד על עצם הצורך לעורר את העניין מחדש, במקום שההבנה הפשוטה תהיה הבנה ציונית

יהודה שערי:  פשוט הבנה ציונית

יהודה שערי:  האנשים האלה הם בשר מבשרה של העדה, כל פרשת החצייה של העדה לשניים כביכול בית ישראל הכשרים ואחרים שאינם כשרים, הגיע זמן לשים לה סוף

יהודה שערי:       אני בטוח שהרב מנחם ולדמן שידבר, יבסס את זה גם בנתונים מאוד בדוקים על כך שאלפים מהממתינים עכשיו, הם יהודים גם על פי ההלכה וגם על פי חוק השבות, על אף שחוק השבות הוא לא חוק הלכתי

יהודה שערי:  בכל אופן, יש דרך ויש אפשרות לערוך מתווה שיוליך קדימה את המשך העלייה וסוף סוף, איך אומרים, תחזינה עינינו בהפסקת האפליה הזאת בתוך העדה ממש, העברת סכין בתוך העדה, בין אלה שזכאים ונמצאים פה, לבין אלה ששם

יהודה שערי:      אני רוצה לומר, המסלול שבו הלכו כל השנים, מסלול הומניטרי של איחוד משפחות, כבודו במקומו מונח, כי הסבל הוא בוודאי רב ואין להרבות במילים עליו, אבל צריך להתחיל לעבור להבנה שהאנשים האלה הם זכאים בהיותם יהודים, בהיותם חלק מהעדה, והנושא ההומניטרי הוא נושא נלווה, שכאמור כבודו במקומו מונח, אבל הוא לא חייב להיות המדד הראשי

יהודה שערי:      לכן, כבר בהחלטת הממשלה הקודמת דובר על פרויקטור שייקבע בהסכמה שרת הפנים דאז ושרת הקליטה דאז, הדבר לא נעשה

יהודה שערי:  אני קורא לכך שהוועדה תוציא קול

יהודה שערי:  אם זה פרויקטור של אדם אחד שירכז את העניין, אם זה מתווה מוסכם על הגורמים שעוסקים בכך, ובכל מקרה לא להסתפק בכך שיוחל הקריטריון של ההחלטה הקודמת גם על ההמשך, אלא לבנות מדיניות ארוכת טווח שתסכם ותחסל את העניין הזה של מחנות הממתינים, שזה כמו, אין לי מילים, כמו צרעת ממארת שנמשכת שם שנים על שנים, וקורעת את הלב פה וקורעת את הלב שם

יהודה שערי:  אז בבקשה, לחשוב ציונות

עודד פורר: תודה רבה

עודד פורר:  הרב מנחם ולדמן בבקשה, אחריו הרב אלעזר מנגשה

מנחם ולדמן: כבוד היו"ר, אני רוצה רק להגיד כמה מילים ונתונים ביחס למי אלה הממתינים לעלייה בקהילות באדיס אבבה ובגונדר

מנחם ולדמן:  אני הרב שלהם כבר 31 שנים ואפשר לומר שנבדקו אחד אחד על ידי, וגם בעלייה עצמה, הם נבדקים מבחינת הזהות, וכפי שקודמי אמר, מדברים על איחוד משפחות, בוא נדבר בראיה יהודית, ציונית והלכתית

מנחם ולדמן:       בגונדר למשל, אם ממתינים שם קרוב ל-9000 איש עם הילדים שגדלו והגיעו בשנים האחרונות, רובם, לפחות 5000-6000 נפש הם יהודים לפי קריטריונים הלכתיים

מנחם ולדמן:  כלומר, נבדקו שם אימא אחרי אימא

מנחם ולדמן:  הם מגיעים ליהודי אתיופיה ללא התבוללות וזה הקריטריון שהביא במשך השנים אלפים רבים שהוכרו מבחינת הגישה ההלכתית כיהודים, שעושים השבה ליהדות, אבל הם יהודים על פי ההלכה

מנחם ולדמן:  מדובר פה על אלפים רבים

מנחם ולדמן:      קודמי הזכיר שיש גם כן לא מעטים שהם בבחינת זכאי חוק השבות, ואני מדבר בעיקר יוצאי אזור שנקרא 'אדשפר' ו'גודשהם' ששם ההתנצרות היתה בשלב מאוד מאוחר, והיו קייסים יהודיים עד לפני כ-40-45 שנים, בתי כנסת, מקומות של סיגד, בתי נידה וכדומה במנהג יהודי אתיופיה

מנחם ולדמן:  ואנשים שמגיעים, והם רוב הממתינים בגונדר, חלק גדול מאלה המגיעים, עונים לקריטריונים האלה, שהם מצד אימותיהם, בראיה הלכתית יהודית, הם יהודים

מנחם ולדמן:  הם עוברים את כל ההליכים, השאר הם בדרך כלל מצד אבותיהם

מנחם ולדמן:      המכנה המשותף של כולם, שהם חיים בקהילות יהודיות, דתיות ומשתדלים ללכת בדרך הזו עשרות שנים, עם בתי כנסת, בתי ספר, עכשיו יש לנו תלמודי תורה יהודיים

מנחם ולדמן:  לימוד תורה, לימוד עברית, מקוואות, בני עקיבא וכיוצא בזה, כך שאי אפשר להתעלם, גם אם אדם הוא לא מצד אמו, אלא הוא מצד אביו, וחי כיהודי

מנחם ולדמן:  בהגדרות של אתיופיה האבא קובע ולא האימא

מנחם ולדמן:  נפתור את הבעיה הזו

מנחם ולדמן:      אכן, כבוד יו"ר הוועדה, צריכים לדבר על מתווה, כמו שניסו גם בהחלטת הממשלה הקודמת להתחיל לדבר, לא כל פעם פרוסה, אלא ראיה של פתרון

מנחם ולדמן:  והממתינים לעלייה באדיס ובגונדר הם קבוצה ייחודית

מנחם ולדמן:  באדיס אבבה הם ממתינים 25 שנה, לא פחות

מנחם ולדמן:  בגונדר הם ממתינים בין 25 שנה, יש כאלה שהגיעו לפני 7-8 שנים גם כן, זה טווח ההמתנה

מנחם ולדמן:  ואם מישהו משלה את עצמו שהאנשים האלה ייעלמו

עודד פורר: כמה יש במחנות שם?     

מנחם ולדמן: יש רשימות שמיות, אחד לאחד באדיס ובגונדר בקהילות

מנחם ולדמן:  היו רשימות עד 2010 אבל הם עודכנו גם ב- 2020

מנחם ולדמן:  יש היום 12,000

מנחם ולדמן:  שימו לב, יש לנו ריבוי טבעי של 14 שנים, שלא שמנו לב, לא שמו אותו ברשימות, ברוך השם יש ילדים לא מעטים במחנות

צגה מלקו: מי עשה את הרשימות?     

מנחם ולדמן: הרשימות נעשות על ידי הקהילות עם זקני הקהילה, עם הקהילה והם הובאו לממשלה כל השנים

מנחם ולדמן:  עם בדיקה מדוקדקת, אדם עם מוצאו, ייחוסו וכל הפרטים של הקרובים שלו בארץ

מנחם ולדמן:  לרובם, רוב הקרובים שלהם בארץ, דרגות ראשונות ושניות

עודד פורר: תודה

עודד פורר:  אלעזר מנגשה

עודד פורר:  אחריך גבריאל סוד, פדרציית ניו יורק

אלעזר מנגשה: אני באתי ככה לדבר, אני שבאתי לפה חשבתי לראות הנהגה רוחנית שלנו, ששמרה במשך שנים על הקהילה שלנו

אלעזר מנגשה:  קיוויתי, אבל אני רוצה להגיד כמה דברים

אלעזר מנגשה:  החלטות ממשלה שהתקיימו, אני מטיגריי

אלעזר מנגשה:  יש שם קהילה, החלטות הממשלה שהתקבלו תמיד דחו אותם ולא הכניסו אותם

עודד פורר: אתה מדבר על טיגריי?     

אלעזר מנגשה: טיגריי

אלעזר מנגשה:  האימהות פה נמצאות בוכות, האם טיגריי לא באתיופיה? החלטות ממשלה התקבלו, כל מי ששייך לעם ישראל להביא אותו

אלעזר מנגשה:  אני שואל, האם טיגריי לא באתיופיה?     כבוד היו"ר, שנים על גבי שנים, מי שיש לו קרבה ראשונה לבוא לישראל, האם יכולה להיות אישה עיוורת, 17 שנה פה לבד

אלעזר מנגשה:  האם החלטות ממשלה היא רק באזור אחר? אני שואל ואין תשובה

אלעזר מנגשה:      לכן אני מקווה, אני בא, פונה, החלטות הממשלה שהיו, גם שיחולו על יהודי טיגריי

אלעזר מנגשה:  שנית, אני רוצה באמת, אני בתור יהודי שומר תור ומצוות, לכן אני קורא להביא את ההנהגה הרוחנית שלנו, גם שיהיו מעורבים

אלעזר מנגשה:  אלמנות, שהילדים שלנו ימשיכו את הדרך שהתוו לנו אבותינו

אלעזר מנגשה:      אני פונה אליך, ח"כ צגה, לא יכול להיות שההנהגה שלנו יהיו שם שנים על גבי שנים

אלעזר מנגשה:  לא יכול להיות מה שאחרים מכירים, איפה דבר כזה?     

עודד פורר: תודה רבה

עודד פורר:  גבריאל סוד בבקשה

עודד פורר:  אחריו קסאו שפרם

גבריאל סוד: אז כמו שאני מניח שחלקכם יודעים, הקהילה היהודית בניו יורק, בפדרציה, תמכה ותומכת בעלייה מאתיופיה

גבריאל סוד:  היא היתה שם במבצעי משה וסולמון וכמובן גם בצור אחד ושתיים, והסיבה היא מאוד פשוטה בשביל הקהילה היהודית בארצות הברית ולפדרציה, אנחנו רואים בעולים הממתינים באתיופיה כחלק מהעם היהודי, וכמו שאנחנו תומכים בעולים שמגיעים מאוקראינה ומרוסיה, אז אנחנו תומכים באחים שלנו באתיופיה, ובגלל זה אני רוצה פשוט להעביר מסר מאוד פשוט, שהנושא הזה הוא לא רק נושא חשוב מבחינה לאומית, הוא רק נושא חשוב לקהילה היהודית העולמית ולכן, צריך להיכנס לסדר העדיפויות של ממשלת ישראל וכמובן אנחנו מצטרפים לבקשה של הרבנים והארגונים הנוספים שידברו

גבריאל סוד:       קודם כל לתקצב את תקציב הממשלה הבא, את העלייה של הממתינים שכבר רשאים על פי החלטת הממשלה ומשרד הפנים, וגם להגיד כמובן, שהקהילה היהודית בארה"ב והקהילה היהודית מניו יורק, אנחנו מוכנים גם לתמוך בתהליכים של קליטה, אז ככה שאנחנו מוכנים לרשום פרק חדש בהיסטוריה של הציונות יחד אתכם

עודד פורר: תודה רבה

עודד פורר:  תכף נפנה לנציג משרד הממשלה שאחראי על הפרויקט הזה

עודד פורר:  מי הדמות? מי הבן אדם בממשלה שהוא הכתובת?     

צגה מלקו: משרד הפנים לא?     

עודד פורר: אני לא יודע

עודד פורר:  פנים, קליטה, מי? מי מרכז את המבצע הזה, צור ישראל? משרד הקליטה, מי מרכז את צור ישראל? מי אחראי?     

פנינה תמנו: את מי שלחו ממשרד הקליטה, זו השאלה?     

עודד פורר: מי אחראי? מי הכתובת? עכשיו יש מבצע מי מפקד האירוע, או מפקדת? יש פה אירוע שדורש תכנון שלם של רשימות, העלאות, מי עולה, מתי עולה, איך עולה, קצב העלייה, איך הם נקלטים, הכל

עודד פורר:  צריך להיות מישהו אחד בממשלה שמרכז את זה, שאחראי על זה

אולגה דדון: בסוף הנושא יוכרע אצל המנכ"ל ואצל השר

עודד פורר: מה זה יוכרע? האירוע מתנהל

צגה מלקו: זו בדיוק התשובה, אין כתובת

עודד פורר: אני יודע, אני יודע

עודד פורר:  תאמיני לי שאני לא סתם שואל

אולגה דדון: ההחלטה האחרונה לגבי 3000 עולים שצריכים להגיע וטרם הגיעו כולם זה אצלנו

אולגה דדון:  לגבי ההמשך, השר צריך להגיע

עודד פורר: כל ההחלטה היא אצלכם? אתם אחראים על ה- 3000?     

פנינה תמנו: סליחה, סליחה, כשרת העלייה וקליטה שעבר - - -     

עודד פורר: בבקשה ח"כ פנינה תמנו שטה

פנינה תמנו: תודה שהעברת לי את זכות הדיבור

פנינה תמנו:  קודם כל אני רוצה לברך אותך אדוני היו"ר על הדיון החשוב הזה, אני ביטלתי את הדיון שלי כדי שבאמת אני אוכל להיות נוכחת בדיון שלא פחות או יותר מדבר על דיני נפשות - אלא ממש על דיני נפשות

פנינה תמנו:  ובכל יום שעובר, אנשים מתים והתחושה היא שיש פה ממשלה שדקה אחרי הבחירות הפקירה את יהדות אתיופיה ואת שארית יהודי אתיופיה

פנינה תמנו:      אני באה לפה אחרי שהיועץ המסור שלי, נתן טיאצ'ו, עשה בדיקות מאוד מקיפות מה קורה עם יהודי אתיופיה שבארץ ובאתיופיה ממתינים, מה קורה איתם בתוך תקציב המדינה

פנינה תמנו:  תקציב המדינה משקף את סדרי העדיפויות של הממשלה הנוכחית, אז לפני שאני מגיעה לעלייה, אני רוצה לספר לך כמי שעומד כיו"ר הוועדה החשובה הזאת, שלצערי כל התכניות שאני כשרת העלייה והקליטה הבאתי בקולות קוראים, כתמיכה לרשויות המקומיות וסיוע ליהודי אתיופיה בישראל הופסקו

פנינה תמנו:      בין היתר הסיוע לקשישים הנצחת יהודי אתיופיה הנספים בדרך סודן, שזה פשוט בושה וכלימה

פנינה תמנו:  תכנית משמעותית שבגינה גם נפתחו למעלה מ-30 חדרי הנצחה שאליהם היו מביאים בני נוער וילדים מבתי ספר, את מיטב יקירנו אנחנו קברנו על אדמת סודן ובדרך

פנינה תמנו:  ובאים בהינף יד על 4 מיליון, 5 מיליון, מבטלים תכנית שכזו?     קשישים שבקושי יודעים אפילו מה הזכויות שלהם

פנינה תמנו:  תכנית לקשישים, לסיוע לקשישים ובני נוער, את זה מבטלים? עוד טיפה בים בתקציב מדינת ישראל? ואני שואלת את ממשלת הליכוד וגם את הציונות הדתית שמשחקים אותה מחבקים את יהודית אתיופיה וכל כך אוהבים, מה קרה? שכחתם את הציבור הזה?      עכשיו זה לא רק ששכחתם, אתם מתעמרים ביהודי אתיופיה, מתעמרים בקהילה האתיופית בישראל וגם בממתינים

פנינה תמנו:  אין לי דרך אחרת להסביר את זה ולצערי זה גם מצטרף לפגיעה האנושה ביהודי אוקראינה וביהדות רוסיה

פנינה תמנו:  יש פה יהודים יותר ויש פה יהודים פחות כנראה שהם מדרגים גזע עליון של מי ראוי להיות במדינת ישראל, לחיות כאן בכבוד, מי ראוי לעלות למדינת ישראל

פנינה תמנו:      אז אתה יודע, אני לא צריכה לספר לך, הצהרות שהולכים לדאוג ליהודי צרפת וארה"ב, שהם מאוד יקרים לליבי וגם לליבך, אבל אני בטוחה שאם נשאל את העולים מארה"ב ומצרפת האם הם מוכנים שבשם הסיוע שיינתן להם, יפקירו את יהודי אתיופיה ויפקירו את יהודי אוקראינה שברחו ממלחמה, כולם יסרבו, ואת זה צריך להשמיע ולומר את האמת על השולחן

פנינה תמנו:      כשאני הייתי שנתיים וחצי בממשלה הבאנו מיליארד שקלים

פנינה תמנו:  מיליארד שקלים שאני בחרתי להצניע, להצניע רק מפאת הקושי שיש באמת מבחינת השמיכה שהיא קצרה

פנינה תמנו:  מיליארד שקלים, ידענו גם אני וגם אתה, כשהיית איתי בממשלה, להביא את ה-570 מיליון שקל על צור ישראל 2, והבאנו את העולים, והם עדיין מגיעים מתוך תקציב שאנחנו, הממשלה שלנו השאירה שם

פנינה תמנו:       ועכשיו, אנחנו רואים מה קורה עם הממתינים, כאילו הם לא קיימים

פנינה תמנו:  הם לא קיימים, עושים משפט שלמה, כאשר החלטת הממשלה מאוד מאוד ברורה, סעיף 6 נאמר, ברגע ש-570 מיליון שקלים נגמרים, יש כ-2000 נוספים שעונים על הקריטריונים, שזה דרגה ראשונה, ילדים, הורים, שמפוצלים מהמשפחות שלהם בעקבות זה שהמדינה התעמרה בהם

פנינה תמנו:      ונאמר, ככל שבבחינת הזכאים ע"פ הקריטריונים, כמפורט בהחלטה זו, מתברר כי מספרם עולה על 3000, תידרש הממשלה לאשר זאת בהחלטת ממשלה ייעודית למציאת מקור תקציבי להמשך העלאת הזכאים, במטרה שלא יהיה עיכוב

פנינה תמנו:  זה לא רק שיש עיכוב, הם בכלל לא רואים את יהודי טיגריי גם שסובלים? אז באיזה עזות מצח, באיזה עזות מצח הם מעזים לפנות לקהילה בתקופות בחירות, ודקה אחרי זה שוכחים? רק בגלל שהם חושבים שיש פה לובי חלש בתוך הכנסת, לפנות לקהילה?     

צגה מלקו: אני לא חושבת - - -     

פנינה תמנו: אל תתפרצי לדברי, אני דווקא חושבת שתיקחי מדבריי ותלכי תלחמי על הקהילה, כי לבטל את כל התוכניות האלה זה בושה וכלימה

פנינה תמנו:  הבית הזה הוא פוליטי, הכל פוליטיקה, ואם את לא הבנת את זה אז כדאי שתנחתי לקרקע

פנינה תמנו:  את צריכה להפעיל את כל כובד משקלך הפוליטי כדי לדאוג שהקהילה שלנו תקבל את התקציבים, בדיוק כפי שעשיתי בממשלה שאני הייתי בה

פנינה תמנו:      אני אומרת לך, 100 ימי החסד נגמרו

פנינה תמנו:  100 ימי החסד של הממשלה הזו נגמרו, כולל של שר הקליטה, שאתה יודע כמה בהוגנות אנחנו פעלנו מולו, כולל ארגוני העלייה

פנינה תמנו:  בהוגנות מלאה, גם כשעשיתי דברים בשקט, יעידו על כך פדרציית ניו יורק, כשהלכנו לגייס את התקציבים כדי לעזור הומניטרית למי שנשארו שם עם אינפלציה גדולה, אחרי פוסט קורונה, עם ילדים רעבים

פנינה תמנו:  מי שלא ראה את הילדים שנוחתים בנתב"ג, כאשר אני נותנת להם יד ובקושי יש מה להחזיק, זה התעמרות

פנינה תמנו:      כשאני שומעת כל מיני ארגונים כמו קהלת וכל מיני ארגונים אליטיסטיים, אפרופו, מי הם שיבואו וידברו על אליטיזם, על מנותקות? הם מנותקים

פנינה תמנו:  כך זה היה וככה זה נשאר, ואני לא מתכוונת לוותר, ואני בטוחה שגם אתה אדוני היו"ר

פנינה תמנו:      הדיון הזה צריך להתבצע, אנחנו דורשים את התקציבים ולהחזיר לאלתר, ואני אומרת לכם, גם אולגה וגם אפרים, שיש לי הרבה הערכה אליכם, יש לי הרבה הערכה אליכם, אך מי ששלח אתכם מבזה אתכם, אתם אחראים על הדיור ועל מרכזי הקליטה, מי שהיה צריך להיות פה זה המנכ"ל עצמו, בכבודו ובעצמו, שיודע לטוס לארה"ב ולצרפת כבר כמה פעמים, אבל אף אחד מהם לא טרח לא לקבל את עולי אתיופיה, לא טרח לבוא ולבדוק מה קרה עם העולים שהגיעו מאוקראינה, זה לא הגיוני

פנינה תמנו:  זה פשוט לא הגיוני אדוני היו"ר, ואני אומרת לך, מדינת ישראל לא תהיה חתומה בעלייה והקליטה על גזענות בין העדות

עודד פורר: תודה רבה, אני חייב לומר בהמשך לדברים של ח"כ תמנו, שלצערי הדברים האלה נאמרים קבל עם ועולם, הם לא מסתירים את זה

עודד פורר:  לא הוסתר שאמרו שמעניין עלייה מצרפת ומארה"ב

עודד פורר:  אגב, שערכה כמו כל עלייה, ואני אומר את זה פה, אם צריך לצאת מפה מסר אחד מאוד מאוד ברור, מעולם לא היה מצב שבו אומרים עולה כזה עדיף על עולה אחר

עודד פורר:      עלייה לישראל היא ערך, היא אבן יסוד, כל עולה ועולה שמגיע לכאן, והעובדה שיש ניסיון, שאנחנו לא ניתן לו יד ואנחנו לא נאפשר אותו, לדרג או לחסום עולים

עודד פורר:  אנחנו מכירים את הדרכים שבהם חוסמים עלייה ממקומות מסוימים, כמו שציינת זה לא משנה את זה מאתיופיה או מרוסיה, או מאוקראינה

עודד פורר:  אנשים שנמצאים במצב שהם רוצים לעלות לארץ והממשלה עושה כל דרך כדי לחסום את הכניסה שלהם

פנינה תמנו: אני רק אתקן ואני אומר שלצערי בהיסטוריה כן היתה מניעה של עלייה, וזה של יהודי אתיופיה, כאשר כולם הכירו, עוד לפני קום המדינה, על כך שיש קהילה יהודית אדוקה באתיופיה, ולקח שנים רבות, עשרות שנים, וגם שילמנו מחיר מאוד כבד, עד שהגענו לכאן

פנינה תמנו:  וההיסטוריה, לצערי, חוזרת

עודד פורר: ח"כ מלקו בבקשה

צגה מלקו: קודם כל אדוני היו"ר, אני לא רוצה להיכנס לפוליטיקה, לפופוליזם, אנחנו התכנסנו לנושא מסוים

צגה מלקו:  ואם נגיד שהממשלה הזאת, אני רוצה להגיד להם זו בושה, הדבר הזה לא קיים עכשיו ב-3 חודשים, זה קיים כמעט 30 שנה, הבעיה הזאת

צגה מלקו:  לכן, במקום לדבר על הבעיה ועל הפתרונות שלה, להיכנס לפופוליזם, אני לא מסכימה

פנינה תמנו: ומי אמור לפתור את הבעיה? מי אמור לפתור את הבעיה העולים או הממשלה? מי אמור לפתור את הבעיה?     

צגה מלקו: פנינה, אני לא הפרעתי לך, לפחות יש תרבות אתיופית, אנחנו מקשיבים אחד לשני, אז בואי נישאר בתרבות שאני גאה בה

פנינה תמנו: אז תרבות אתיופית, אם את תמשיכי להגיד להם תודה ולא לדרוש מהם, אז כנראה שאנחנו לא נגיע לשום מקום

צגה מלקו: לא הפסדתי אף פעם בתרבות הזאת, אני גאה על כך, אבל אני רוצה להגיד לכם משהו

צגה מלקו:  אני חברת כנסת חדשה, אבל את הכנסת אני מכירה אותה יותר מ-30 שנה אני מגיעה לפעילות ציבורית, אם זה ברדיו, אין מי שלא מכיר את צגה, אין דבר כזה

צגה מלקו:  אני מכירה את הסיפורים האלה בארגונים, בעמותות

צגה מלקו:  אני באה מעשייה

צגה מלקו:      הדבר הזה לא התחיל עכשיו

צגה מלקו:  חבר'ה, 30 שנה

צגה מלקו:  בממשלה הקודמת מה נעשה? בממשלה של רבין מהנעשה? משמיר מה נעשה? כולם יודעים

צגה מלקו:  אתם רוצים, תחזרו לכל הפרוטוקולים, אתם יכולים לקרוא

צגה מלקו:  לא יספיק לנו הזמן

צגה מלקו:       אבל במצב הקיים, אני אגיד לכם, אפילו מהנושאים ומהדוברים הקודמים, אני אגיד לכם במה שאני יודעת, מה שאני רואה יום יום

צגה מלקו:  קודם כל, רוב הזמן מדובר על יהודים מאזור גונדר, שאני באה ממנו, נולדתי שם

צגה מלקו:  מאזור אדיס כי באו אנשים מאזור גונדר ואדיס

צגה מלקו:      יהודי טיגריי בכלל לא דובר, אני אגיד לכם את האמת

צגה מלקו:  יהודי טיגריי, אר לאחרונה, לפני זה אף אחד לא דיבר על זה, אפילו עדיין, כשאנחנו שומעים את הטיגריי, בקושי מדברים עליהם

צגה מלקו:  בנוסף אני אגיד לכם, הבעיה פה היא ענין של עשייה

צגה מלקו:  התהליך כולו פגום

צגה מלקו:  מי מביא את הרשומה? מי בודק אותה?     כבוד הרב דיבר על המנהיגים הרוחניים שלנו, מנהיגים רוחניים שלנו, על מה מדובר? על קייסים

צגה מלקו:  אם זיכרונם לברכה, חוץ מקייס הדנה, אברהם תקן אותי, הקייסים לא היו שותפים

צגה מלקו:  הקייסים, זקני העדה, לא היו שותפים

צגה מלקו:  זה גרם לסכסוך, לפילוג בתוך הקהילה

עודד פורר: רק אבקש שנתמקד בדיון

צגה מלקו: אנחנו פה התכנסנו היום לדבר על העלייה מאתיופיה, לא דיברנו על אוקראינה

צגה מלקו:  תעשו נושא לדיון ואני בשמחה רבה אני אבוא, היום יש לנו נושא

צגה מלקו:  הנושא הזה, אני אומרת לכם את זה, מי רשם אותם, מי בדק אותם

צגה מלקו:  אני רוצה להגיד לכם, אני הייתי שומעת כל יום רביעי שיחות עם מאזינים שלי ברדיו

צגה מלקו:  האם או האחות עולות לשידור כי העלייה לפעמים מה אומרים לי, תשמעי הילדים שלנו מחזיקים אותם שם, במקומם מביאים מישהו אחר

צגה מלקו:  מישהו בדק? אז אני אומרת להם, למה אתם לא אומרים מי בא במקומם? הם פוחדים מזה

צגה מלקו:  לכן חבר'ה, יש בעיה, הבעיה בתהליך העשייה

צגה מלקו:  עצם העובדה, אדוני היו"ר, כששאלת איזה משרד הוא אחראי, ולא קיבלת תשובה ברורה

צגה מלקו:      בנוסף, משרד הפנים, זה שאחראי, זה שאחראי זה שבודק, אנשים פונים, אני בתור עיתונאית 34 שנים, עיתונאות זה לא פשוט, כשאני פונה אליהם, אין תשובה

צגה מלקו:  אין מי שייתן טלפון מענה

צגה מלקו:  משרד הפנים בעצמו לא נותן תשובה

צגה מלקו:  אפילו אתם יודעים למה חינכו אותנו? תשובה שלילית גם זו תשובה

צגה מלקו:  אין אף אחד בטלפון שמקבל

צגה מלקו:  למה אני אומרת את זה, אל תכניסו את זה אופוזיציה וקואליציה

צגה מלקו:  אתם אומרים את זה, סליחה, אל תהיו יפי נפש

צגה מלקו:  זה קיים 30 שנה, צריכים לתקן

פנינה תמנו: צגה, את כבר לא עיתונאית, תדרשי את זה

פנינה תמנו:  את חלק מהקואליציה, תדרשי את הדברים האלה

עודד פורר: סליחה, סליחה, פנינה וצגה

צגה מלקו: סליחה, חברי אברהם יודע מה זה פוליטיקה

עודד פורר: ח"כ מלקו

צגה מלקו: אל תכניסו, תגידו את האמת

צגה מלקו:  אם אתה לא אומר את האמת איפה הבעיה, איפה כואב, אין טיפול

צגה מלקו:  זה מה שרציתי להגיד

עודד פורר: אני מרשה לעצמי, ח"כ מלקו וח"כ תמנו שטה, קודם כל נחזור לדיון עצמו, נושא הדיון הוא החלטת הממשלה, יישום החלטת הממשלה והשלמה שלה, זה אחד

עודד פורר:      שתיים, אי אפשר להגיד בכנסת אל תכניסו פוליטיקה, פוליטיקה פה היא חלק מזה, היא חלק בלתי נפרד, ודווקא בכנסת חברי כנסת, וזה לא משנה אם מהקואליציה או מהאופוזיציה, יכולים לפעול למען אותו נושא גם אם זה נגד הממשלה

עודד פורר:  אני הייתי בקואליציה כח"כ הרבה פעמים הפרעתי לממשלה בוועדת כספים כדי לקבל את מה שהיה חשוב לי שיקבלו

עודד פורר:      כשהייתי מנכ"ל משרד הקליטה, ח"כ פנינה תמנו שטה היתה ח"כ בקואליציה, עשתה לי צרות לא מעטות, עד שבסוף יצאנו לדרך משותפות והובלנו בזמנו את הדרך החדשה, אבל אני כן אומר דבר אחד, ופה את צריכה כח"כ קואליציה קודם כל לבוא בטענות לממשלה

עודד פורר:  לא ייתכן, ואני לא בגלל שיושבת ח"כ תמנו שטה, אם היה שואל יו"ר ועדת הקליטה בכנסת הקודמת, אם היו מקימים כזאת, היה שואל מי אחראי על הנושא, אין לי ספק שהיה קם אחד ואומר, כל המבצע הזה מתחילתו עד סופו באחריות שלי

עודד פורר:  אין דבר כזה בממשלה כשמנהלים ממשלה, וזה הטענות שלי פה למשרד הקליטה, לשר הקליטה ולשר הפנים, בסוף הממשלה צריכה להחליט מי לוקח את האירוע, מי אחראי על האירוע מתחילתו ועד סופו

עודד פורר:      עכשיו, אם שר הקליטה אחראי עליו, או אם את זאת שאחראית עליו

עודד פורר:  להערכתי, את לא אחראית על כל האירוע

אולגה דדון: ממש לא

אולגה דדון:  יישום החלטת הממשלה מתחלק בין משרד הפנים למשרד הקליטה

פנינה תמנו: אבל מי המתכלל אנחנו שואלים

עודד פורר: מי האחראי?     

פנינה תמנו: ברור ששר הקליטה, אחרת שילך הביתה, יסגור את הבסטה וילך הביתה

פנינה תמנו:  אם הוא לא יודע לתכלל את מבצע העלייה

עודד פורר: אני רוצה להספיק לתת לדוברים פה לדבר

עודד פורר:  כל מי שהעביר פתק, נמצא פה ולפי הסדר שהועברו הפתקים

עודד פורר:  אנחנו ניתן את רשות הדיבור

עודד פורר:  בבקשה קסאו שיפראו

קסאו שיפראו: תודה רבה, סוף סוף הגעתם אלי

קסאו שיפראו:  אז ככה, לא מזמן עברנו את פסח, בפסח בני ישראל הסתובבו 40 שנה כעונש מאלוהים

קסאו שיפראו:  האחים שלנו, אני לוקח את זה קו ישר לאחים שלנו שנמצאים באדיס וגונדר, 25 שנה שממתינים במחנות האלה

קסאו שיפראו:  אני הייתי אחד מהם, למזלי הצלחתי לעלות לכאן, הספקתי לעשות הרבה דברים, כל מה שילד ישראלי עושה

קסאו שיפראו:  התגייסתי לצבא, עשיתי תואר, אני במקצוע, הספקתי לעשות המון והחברים שלי שישבו איתי בשולחן שם ועדיין ממתינים שם, בתקווה שיום אחד מדינת ישראל תפתח את השער שלה

קסאו שיפראו:      יש אנשים שנולדים במחנות האלה בתקווה בדרך, זאת אומרת שיום אחד, הם לא מכירים משהו אחר

קסאו שיפראו:  הם לא מכירים את הכפר, הם לא מכירים את ישראל, הם פשוט מחכים מרגע שהם נולדים, מחכים להגיע לכאן

קסאו שיפראו:  לא ייתכן שמדינת ישראל מתקצבת, מביאה, עושה גיוסים, עושה תגליות, משכנעת יהודים מכל העולם להגיע לפה וכשמגיעים ליהודי אתיופיה זה נעצר

קסאו שיפראו:  והשאלה הזאת, כמה יש, כמה אין, זו שאלה מיותרת

קסאו שיפראו:  שאלה מיותרת

קסאו שיפראו:  אנחנו לא צריכים לעסוק במספקים

קסאו שיפראו:  צריכים לקבוע קריטריון

קסאו שיפראו:  מי שעונה על הקריטריון הזה צריך להגיע, אני כל פעם נתקל בשאלה הזאת, כמה יש באדיס, כמה יש בגונדר

קסאו שיפראו:  זו לא צריכה להיות השאלה

קסאו שיפראו:      דבר נוסף, אני לא ראיתי שיש פה נציגים של משרד הפנים

עודד פורר: יש

קסאו שיפראו: אז אני אשאל שאלה

קסאו שיפראו:  משרד הפנים, אימהות שיושבות פה, מבוגרים שמגיעים למשרד הפנים לא יכול להיות שלא מקבלים תשובות

קסאו שיפראו:  לא טלפוני, לא במייל, לא קבלת קהל

קסאו שיפראו:  איפה אנחנו נמצאים? אנחנו במדינת עולם שלישי? לא ייתכן

קסאו שיפראו:  אני דורש, אני מבקש לפתוח את הציר הזה, גם אם לא קבלת פנים, אז טלפונית

קסאו שיפראו:  המשפחות רוצות לדעת מה הסטטוס של המשפחה שלהם, ואין את הדבר הזה

קסאו שיפראו:      דבר אחרון, ח"כ פנינה תמנו שטה, בהחלטות הקודמות היתה ועדה שהיתה אמורה לקום ולתת מענים למשפחות האלה

קסאו שיפראו:  לצערי הרב עדיין לא קמה

פנינה תמנו: זה של השרה לשעבר שקד, עכשיו יש שר פנים משה ארבל, אנחנו נפנה אליו, אבל בוא נתחיל בזה שיביאו תקציב להמשיך את העלייה

קסאו שיפראו: יפה, אז קודם כל להקים את זה והתקציב, לא יכול להיות שיש פה קהילה שממתינה כבר 25 שנים ואין תקציב

עודד פורר: סורפל עלמו

סורפל עלמו: שמי סורפל ואני אספר משהו על עצמי

סורפל עלמו:  אני והמשפחה עלינו בסוף 2016 והשארנו מאחור 5 אחים שהמתינו מעל 16 שנים והם עלו רק באוגוסט האחרון, וזה בזכות ח"כ פנינה תמנו שטה

סורפל עלמו:  בזמן ההמתנה הזאת אימא שלי נפטרה, 2 האחים נפטרו

סורפל עלמו:  זה אומר ש-3 אנשים איבדתי בגלל החלטות ממשלה, וזה פשוט ביזיון

סורפל עלמו:      האוכלוסיה הכי ציונית שיש, הכי יהודית שיש, הכי שמשמרת את היהדות בכל המצבים שיש, גם בתקופות שהן קשות

סורפל עלמו:  אנחנו אלו שנפגעים, אני זה שאיבדתי את אימא שלי ועוד 2 אחים שלה, זה ביזיון שממשלות ישראל לא מקבלות החלטות בשביל לעלות את כולם באופן חד פעמי, בבת אחת, אבל להביא יהודים ממדינות אחרות, ארה"ב, אוקראינה, צרפת, יש את התקציב, יש את הכל

סורפל עלמו:       אני רוצה להתייחס להחלטה 713 שיושמה בצור ישראל, יש סעיף 6 שאומר שאם יש מעל 3000 אנשים, אז הם צריכים לעלות, והממשלה צריכה להביא את התקציב הזה מכל מקום, אבל בספר התקציב אין שום תקציב ליהודי אתיופיה, שום דבר

סורפל עלמו:  יהודי אירופה, ארה"ב ורוסיה, 250 מיליון שקל בשביל לעלות, יהודית אתיופיה – אפס

סורפל עלמו:  אני רוצה לשאול את הסוכנות, מאיפה התקציב? אמרת שיש תקציב לעודף של מעל 3000, אבל בספר התקציבים לא מופיע

שי פלבר: אמרתי שיש תקציב להעלאת ה-3000

סורפל עלמו: הנה, לפי הקריטריונים יש מעל 3000, זה אומר שהממשלה צריכה לבצע, ואני רוצה להפנות אצבע לממשלה שבאמת הבקשה היחידה היא לאחר את המשפחות

סורפל עלמו:  מי שנפגע פה זו הסבתא שמאבדת את הילדים, זה אני שאיבד את אימא שלו ושני אחים

סורפל עלמו:  לא הפוליטיקאים ולא אף אחד אחר

סורפל עלמו:  וכן, זה המקום הכי פוליטי שיש למי שלא הבין

סורפל עלמו:      אם אנחנו לא נדאג לקהילה, לאחד אותם, הקהילה תכחד

סורפל עלמו:  תודה רבה

עודד פורר: תודה רבה

עודד פורר:  אסרס

אסרס דמלש: תודה רבה על זכות הדיבור, אני רוצה דווקא לעלות את הנושא של ועדת החריגים, או את המקרים שבהם אנשים שבעצם לא מופיעים ברשימות שהתגבשו עד 2010

אסרס דמלש:  אז קודם כל אני שמחה לשמוע שיש עדכון של הרשימות האלה, אבל אני רוצה להגיד שיש מקרים שבהם הרבה משפחות שכשהם פנו למשרד הפנים לקבל תשובה או לקבל סטטוס על הבקשות שלהם, משרד הפנים בעצם שלח תשובה גנרית לכולם, שהמשפחות שלכם לא מופיעות ברשימות, ולכן הם לא מתקדמים מכאן הלאה

אסרס דמלש:      כשאני קיבלתי את המכתב הזה, ניסיתי בעצם לדעת מה קורה, מה הסיפור ועל איזה רשימות בכלל מדברים

אסרס דמלש:  המצב הוא שקודם כל משרד הפנים, ואמר את זה קסאו, לא נותנים שום מענה, לא דרך טלפון, לא קבלת קהל, ואפילו המייל היחיד שהיה כשאני שלחתי ונתנו לי את התשובה הגנרית הזאת, כשאני דרשתי לקבל המשך תשובה ולהבין מה הסטטוס, פשוט לא קיבלתי מענה וההודעה שקיבלתי היתה שאני הוצאתי מההרשאה של המערכת בכלל

עודד פורר: זה רשות האוכלוסין?     

אסרס דמלש: כן, רשות האוכלוסין

עודד פורר: מי פה מרשות האוכלוסין? רשות האוכלוסין, התייחסות אפשר?     

פנינה תמנו: רק ברשותך, אם אני יכולה לשאול שאלה

פנינה תמנו:  היועצת המשפטית הרשות

דסי צנגן: אני לא היועצת המשפטית, אני מהלשכה המשפטית

פנינה תמנו: יש חוק במדינת ישראל שאזרחים צריכים לקבל מענה, וכולנו יודעים את זה

פנינה תמנו:  אגב, אתמול היתה לי פגישה על זה עם מבקר המדינה

פנינה תמנו:  איך אתם יכולים להרשות לעצמכם שאנשים, בגלל שאין להם שפה, בגלל שהם אוכלוסייה מוחלשת, לא הייתם מעזים לעמוד מול קבוצה אחרת, בלי שיש תשובות, וגם את המייל, סליחה על הביטוי, העלוב הזה, שפתחנו אחרי מלחמות עולם שאנחנו עשינו במשרד

פנינה תמנו:  אני, כשרת העלייה והקליטה, ואני שואלת דווקא ייעוץ משפטי, איך אתם לא מייעצים להם לפתוח כתובת יותר זמינה?     

דסי צנגן: מאז החלטת הממשלה הקודמת, גם בנוכחית, ההחלטה היתה שכדי לקדם את יישום ההחלטה ולסיים את קביעת הזכאים, קודם העובדים, שהמספר שלהם הוכפל, עוסקים בקביעת הזכאות, מעבירים את הרשימות, ולאחר מכן, הם מטפלים בפניות הציבור שבאמת התקבלו במייל הייעודי

דסי צנגן:  בסך הכל, ועל זה אושרת יש לה את הנתונים המדויקים, התקבלו בין דרך המייל, בין בדואר, כ-5000 פניות ציבור, והאנשים אצלנו כרגע עובדים על לענות

עודד פורר: מתוך 5000 פניות ציבור, בכמה טיפלתם?      

דסי צנגן: עד עכשיו כ-1700

עודד פורר: באיזה פרק זמן התקבלו ה-5000? יש אנשים שפנו לפני חצי שנה ולא קיבלו תשובה עדיין?     

אושרת עזרא מהרט: אני אתחיל ככה, התקבלו 5000 בקשות ומתוכם 1650 בקשות נשלחו תשובות מהמשרד

אושרת עזרא מהרט:  מסוף דצמבר התחלנו לענות על כל פניות הציבור שהגיעו במייל בדואר רשמי ומתוכם נשאר לנו חצי

אושרת עזרא מהרט:  עכשיו, אחת הבעיות ברשות, זה כוח האדם, בעיית כוח אדם

אושרת עזרא מהרט:  חלק מהעובדים מגיעים מהלשכות ומגבים אותנו וברגע שהחלטת הממשלה מסתיימת, הם חוזרים ללשכות

פנינה תמנו: אושרת עזרא מהרט, אין בעיית כוח אדם, הם דאגו שתהיה בעיית כוח אדם

פנינה תמנו:  הם מצפים מאושרת וחבריה שיקרעו את עצמן למיליון חתיכות, יטפלו בכל הבקשות, יטוסו לאתיופיה, יעשו הכול

עודד פורר: כמה עובדים יש ברשות האוכלוסין וההגירה?     

אושרת עזרא מהרט: כרגע אנחנו 5

עודד פורר: 5 עובדים ברשות האוכלוסין וההגירה? אני יודע איזה שאלות אני שואל

עודד פורר:  כמה עובדים יש ברשות האוכלוסין וההגירה סך הכול?     

אושרת עזרא מהרט: באתיופים?     

עודד פורר: לא

עודד פורר:  כמה עובדים יש סך הכול ברשות האוכלוסין וההגירה?     

אושרת עזרא מהרט: 2000 ומשהו אם אני לא טועה

עודד פורר: 2000 ומשהו עובדים, אז בסוף זה עניין של הקצאת משאבים

עודד פורר:  מישהו החליט שהוא מקצה שלושה-ארבעה עובדים לטובת המשימה הזאת

פנינה תמנו: כדי שיקרסו

עודד פורר: בדיוק

צגה מלקו: לגבי הפניות, סליחה אושרת שאני מפריעה לך, מה שקורה, אני בתפקיד הקודם שלי כעיתונאית, אפילו לקבל תשובה מלשכת הדוברות אף פעם לא קיבלתי

צגה מלקו:       משרד הפנים הוא צריך לקצות אנשים, יהיה מקום, אפילו אם אפשר שיהיה קבלת פנים

צגה מלקו:  רוב הקהילה לא יודעת להרים טלפון או לשלוח מייל, או בוואטסאפים, אין את זה

צגה מלקו:  אפילו אני, בכל פעם אני פונה, כל פעם אחרי שידור, אנשים שמבקשים תשובה, התשובה שאני מקבלת היא במקרה הכי טוב, "אנחנו עובדים לפי החלטת הממשלה", או מתעלמים טוטאלית

עודד פורר: יש לי שאלה, חוץ מ-5000 האלו, בנושאים אחרים, יש עוד מקומות ברשות האוכלוסין וההגירה שאתם נמצאים עם 3000 פניות במשך חצי שנה, שלא קיבלו מענה? יש עוד נושאים, או שרק בנושא הזה לא קיבלו מענה?     

אושרת עזרא מהרט: אני לא מכירה את כל הנושאים

אושרת עזרא מהרט:  אני מטפלת בעלייה מאתיופיה

עודד פורר: יש מישהו שמכיר במשרד?     

אושרת עזרא מהרט: אני מאמינה שכן

עודד פורר: שולחים בדיון בכנסת על נושא מסוים, אין לכם מישהו?     

אושרת עזרא מהרט: אז אני עונה לנושא שלשמו התכנסנו

עודד פורר: אבל אם יש לכם רק 3000 פניות פתוחות חצי שנה, זה לא סביר

פנינה תמנו: זו מדיניות

עודד פורר: זה לא סביר

אושרת עזרא מהרט: אני יודעת רק על עצמי

פנינה תמנו: אדוני היו"ר, זו היתה מדיניות, צריך לומר את זה ביושר

פנינה תמנו:  רצו להקריס אותם, ואני מתפלאת שהם לא חולים

פנינה תמנו:  האמת, הם עומדים בלחצים מטורפים, 4-5 עובדים שחלקם צריכים לטוס לאתיופיה, לבדוק את המשפחות, לבדוק את כל הבקשות, לענות לטלפונים

פנינה תמנו:  זה במכוון, זה התעמרות בהקהילה

פנינה תמנו:  ואתם כייעוץ משפטי, יש לכם אחריות לבוא ולומר, זה סותר את החוק

עודד פורר: תודה ח"כ תמנו שטה

עודד פורר:  רוית תלמי כהן

רוית תלמי כהן: שלום לכולם ותודה

רוית תלמי כהן:  אני חוקרת במכון להגירה ואני 18 שנה נוסעת לאתיופיה, והייתי הרבה בכפרים, במחנות המעבר וניסיתי להבין את תהליך העלייה

רוית תלמי כהן:  אני חושבת שזו פעם ראשונה שאני מגיעה לכאן, כי אני פשוט הזדעזעתי להבין שאנחנו עומדים בתקציב אפס ואין מתווה

רוית תלמי כהן:  הייתי בחצי השנה האחרונה פעמיים באתיופיה, אני אומרת את זה ואני רועדת פה, פגשתי אנשים שאני מכירה 23 שנה, פגשתי ילדים, אני מדברת עם אימהות, זה לא משפיע רק שם, זה משפיע גם פה וזה פשוט לא ייתכן

רוית תלמי כהן:  אנחנו חייבים, המדינה זו החברה הישראלית, זה לא של יוצאי אתיופיה, זה של כולנו

רוית תלמי כהן:       אני רוצה להגיד עוד משהו לגבי משרד הפנים, מילא שאין תשובה, אין למי לפנות

רוית תלמי כהן:  אין לי למי לפנות

רוית תלמי כהן:  התקשרתי להרבה נוכחים פה, אין, זה סגור

רוית תלמי כהן:  לא ייתכן שאזרחי מדינת ישראל לא תהיה להם כתובת

רוית תלמי כהן:  לא ללכת, לא לנסוע, לא שום דבר כדי לשמוע מה קורה

רוית תלמי כהן:  המייל הייעודי לא עובד

סורפל עלמו: המייל הייעודי אתם שולחים אוטומטית

סורפל עלמו:  להזכירך, בהחלטות הממשלה הקודמות, אחרי התשובה חודשים התחלתם לענות למיילים

רוית תלמי כהן: הוא סגור עכשיו

עודד פורר: תודה רבה

יונתן מישרקי: העלייה לישראל נקבעת לפי חוק השבות ויש קריטריונים קשוחים וברורים בישראל

פנינה תמנו: אהה, הגזע העליון של העם היהודי?     

יונתן מישרקי: הקריטריונים האלה הם קריטריונים קשיחים והקריטריונים האלה מוכלים ביחס לכל קהילות העולם, ואנחנו לא רואים סיבה להחריג תפוצות, או תפוצות אחרות

יונתן מישרקי:  הטענה שהרב ולדמן העלה קודם, שמכירים על פי האבא, זו טענה שאנחנו גם שומעים גם בקהילות ברוסיה, הטענה הזו עולה גם בתפוצות אחרות וגם שם היא לא מתקבלת

יונתן מישרקי:  נגיד באוקראינה, ברוסיה, גם כן טוענים שבאמת היהדות עוברת דרך האבא והדבר זה לא מקובל מכיוון שבחקיקה הישראלית הוא לא מקובל

יונתן מישרקי:  אנחנו אפילו לא נכנסים פה לשאלות ההלכתיות

עודד פורר: רק לנקודה, זה לא עניין מחקרי עכשיו, נקודה לדיון לגבי החלטת הממשלה

יונתן מישרקי: אנחנו מדברים על החלטת ממשלה משנת 2004, כפי שצוין פה, ובהחלטות הממשלה הללו אחד המוטיבים החוזרים הוא הפסקת פעילות חברה אזרחית במחנות, דבר שבעצם לא קרה עד היום, ומה שמאוד מעניין זה הנושא של המספרים, כי באמת על מספרים דיברו פה הרבה

יונתן מישרקי:  דיברו על 900 שבעצם נשארו לעלות לפי ההחלטה האחרונה

פנינה תמנו: 9,000

יונתן מישרקי: 900 לפי ההחלטה האחרונה

פנינה תמנו:  	9,000 לפי ההחלטה האחרונה צור ישראל

יונתן מישרקי: הרב ולדמן העלה כאן טענה שבעצם נכון לשנת 2023 יש כבר 9,000 איש

יונתן מישרקי:  עכשיו, אם אנחנו מדברים על ריבוי, אז בדו"ח מבקר המדינה משנת 2008, מדברים על מעט יותר מ-3000 איש שנשארו שם

יונתן מישרקי:  הווה אומר, אם אני הולך על הלוגיה המאוד פשוטה, נכון ל-2023 אמור להיות לי מתוך ה-9,000 איש, פחות או יותר 6,000 קטינים

יונתן מישרקי:  אז השאלה היא האם זה באמת המצב, כי אם זה לא המצב, אנחנו למעשה נמצאים בסוג של אירוע מתגלגל, שלמעשה כל פעם שאנחנו נפגש גם בעשור הקרוב - - -     

פנינה תמנו: ד"ר שרקי, האם אתה בדקת אם ההחלטות הממשלה יושמו? אני רוצה לנהל איתך דיאלוג הוגן, למרות שאני חושבת שאתה דוקטור לגזענות

עודד פורר: אין לך דיאלוג איתו בכלל

פנינה תמנו: אדוני היו"ר, אני מבקשת שתאפשר דווקא בגלל שהנושא הזה הוא בדמי

פנינה תמנו:  אני מבקשת

יונתן מישרקי: הגזענות היא לא מילת קסם להשפיל אנשים

פנינה תמנו: ד"ר שרקי, האם אתה ידעת, דיברת על חוק השבות

פנינה תמנו:  בוא אני אספר לך עובדה שאתה לא יודע כי לא העמקת, או שאתה לא רוצה להכיר במציאות

פנינה תמנו:  האם אתה יודע שבשנות ה-90' העלו זכאי חוק השבות נכדים והפרידו אותם מהילדים שלהם? שאלתי שאלה ותענה לי בכן ולא

פנינה תמנו:  האם אתה יודע שלא עשו את זה עם קהילות?     

יונתן מישרקי: אני לא משרד ממשלתי

פנינה תמנו: אתה לא משרד ממשלתי, ויש לך מזל שאני לא היו"ר, כי כשאמרתי לך שאתה הגזע העליון ואמרת לי 'בוודאי שכן' - הייתי מטיסה אותך החוצה מהכנסת

פנינה תמנו:  עכשיו אני אומרת לך, כדאי שתבדוק את העובדות

פנינה תמנו:  ואני אומרת לך, אני חושבת שהארגון שלכם מבייש את העם היהודי ואת הערכים היהודים

עודד פורר: תודה רבה

עודד פורר:  הנקודה שלך ברורה

עודד פורר:  אני חושב שבאמת חוץ מלהצטרף לדברים של ח"כ תמנו שטה, עדיף אולי שאני לא אוסיף

עודד פורר:  רק לגבי הנתונים שמופיעים, כדי שתהיה רגוע, לא שאני חושב שזה ירגיע אותך, אבל שתהיה רגוע סך הכל כ- 9,000 ממתינים בדרגה ראשונה ושניה, מתוכם, באמת מדברים על ראשי אב בסך הכל על כ-2,000 ולמעלה 6,000 שזה שאר משפחות, אז תנוח דעתך

עודד פורר:      אני אומר ילדים, לכן אני אומר שאולי עכשיו אתה תומך בעלייה של ה- 9000 האלה, לעלות את כולם עכשיו

יונתן מישרקי: ייתכן מאוד

עודד פורר: תודה רבה

עודד פורר:  מוקטו מברטו

צגה מלקו: אני אתרגם אותך אם צריך

מוקטו מברטו: (מדבר בשפה האמהרית, דבריו מתורגמים ע"י אחד הנוכחים) באתי עם אימא שלי, נשארו מאחור 5 אחים, זאת אומרת הבנים מאותה אימא ואבא, האחים שלו

מוקטו מברטו:  אימא שלי בוכה 15 שנים

מוקטו מברטו:  נולדנו מאותה אימא ואבא 9 ילדים, נפטר אחד

מוקטו מברטו:  3 הגענו לארץ ו-5 עדיין מחכים שם

עודד פורר: מישהו יכול להסביר לי איך נשארים 5 שם? שי, הסוכנות היהודית יכולה לתת איזה שהוא הסבר?     

שי פלבר: קודם כל כן

עודד פורר: אם הם מאותם אימא ואבא, אותה משפחה

צגה מלקו: הרשימה מאורגנת לא נכון, הבדיקה לא נכונה

שי פלבר: הנושא קשור לקריטריונים

שי פלבר:  למשל, אם קריטריון קובע שזכאי לעלות לפי קרבה משפחתית, נגיד, מי שיש לו בארץ אימא, או אבא, או אח, או אחות

שי פלבר:  באתיופיה אם יש בן משפחה שהוא מעל גיל 18 ויש לו ילדים, הוא לא יכול לעלות ביחד עם המשפחה הגרעינית, וזה למשל מצב שבו המשפחה נחתכת לשניים

שי פלבר:      לשאלתך, הקריטריון הקובע הוא בני משפחה בישראל, אבל אם מישהו מעל גיל 18 והוא נשוי עם ילדים משל עצמו, הוא איננו יכול לעלות לארץ, וזה גורם לפיצול

צגה מלקו: מי בודק את הקריטריונים? אני אגיד לך למה

עודד פורר: תראו, שי, אנחנו נמצאים רבע שעה לפני סוף הדיון

עודד פורר:  אני אתן לך לדבר, לח"כ לשעבר נגוסה ואז אנחנו נעשה סיכום ח"כים, ואני חייב לסכם את הדיון הזה

עודד פורר:  בבקשה

אברהם נגוסה: אפילו בהחלטת הממשלה 713 יש סעיף שאומר שההורים שעולים משאירים את הילדים הנשואים ורק ילדים קטינים ורווקים יכולים לבוא, דהיינו, אם ההורים מגיעים לפה ישאירו חלק מהילדים הנשואים

אברהם נגוסה:  זה יכול להיות גם תשובה בשבילך בנוסף לגידול טבעי

אברהם נגוסה:  כי לא מביאים את שלמות המשפחה, משאירים חלק

עודד פורר: תודה אברהם

עודד פורר:  שי בבקשה

שי פלבר: אני רוצה להתייחס בכמה אמירות כלליות

שי פלבר:  קודם כל אני חייב להגיד שמה שאנחנו שומעים כאן, את הכאב והסבל, אנחנו חווים אותו, שומעים אותו, מזדהים איתו

שי פלבר:  רואים אותו גם בארץ במרכזי הקליטה ורואים אותו גם באתיופיה, זו נקודה אחת שחשוב לציין

שי פלבר:  הדבר הזה הוא כואב מאוד

שי פלבר:      הדבר השני מבחינתנו, עוד מעט נסיים את צור ישראל 2, נסיים את החלטת הממשלה, ואנחנו בהחלט מצפים להמשך היישום של ההחלטה, כי לדעתי זה סדר גודל של כ-2000 שנמצאו כרלבנטיים, ואנחנו ובהחלט נפעל, ביחד עם משרד העלייה והקליטה, להמשך ההחלטה כדי להביא את הממתינים

שי פלבר:      הדבר השלישי, אני חושב שהדבר הגדול זה המתווה להבאת הממתינים שם

שי פלבר:  לא קמה וועדה, בהחלט אנחנו קוראים להקמת הוועדה

שי פלבר:  אני לא אפרט כאן אבל להערכתי יש פתרונות אמתיים, אני יודע שהנושא הזה הוא נושא כואב והרבה מאוד טוענים שאין לזה סוף, ואיך אפשר לסיים את הדבר הזה

שי פלבר:  יש לנו הצעה למתווה, ברורה, שלהערכתנו יהיה אפשר לסיים את הכאב הזה ולהביא את הממתינים, וכדי לגרום להפסקת הסבל ומאידך לסיים את העניין, כדי שזה לא יחזור על עצמו ונפגש פה עוד כמה שנים קדימה

שי פלבר:       אנחנו מאוד גאים בעלייה הזו, זו עלייה לארץ של צור ישראל 1 ו-2, מעל 74% אוכלוסייה צעירה, אוכלוסייה אקדמאית

שי פלבר:  אופי העולים משתנה, אנחנו בהחלט בהחלט גאים בעלייה הזו, כמו שאנחנו גאים בכל עלייה מכל מקום אחר בעולם

עודד פורר: תודה רבה

עודד פורר:  ח"כ מלקו

צגה מלקו: אני רוצה להתייחס לעניין

צגה מלקו:  קודם כל, למי שחושב, הבית הזה פוליטי, אני יודעת, בשביל זה באתי לכנסת

צגה מלקו:  ושנית, אם אנחנו נדבר על הנושאים המרכזיים, כל הזמן נתייחס במשקפיים של קואליציה ואופוזיציה, לא נצא מזה

צגה מלקו:  צריך להתמקד בנושא שלשמו התכנסנו

צגה מלקו:  לכן, אני באה ואומרת, קודם כל, אם אני הבנתי, אחרי 900 אנשים שיגיעו להמשך, אם אני הבנתי את זה נכון

צגה מלקו:       אז במקרים כאלה, קודם כל, מי מגיש את הרשימה? את הרשימה צריך להגיש מי שבודק, ובבדיקה גם המנהיגים הרוחניים, זקני העדה צריכים להיות שותפים

צגה מלקו:  לאורך השנים הם לא היו שותפים

צגה מלקו:  גם כשמדברים על ממתינים בגונדר, אדיס אבבה

צגה מלקו:  גם יש אלה שחל עליהם חוק השבות באזור טיגריי

צגה מלקו:      בנוסף, בעניין של משרד הפנים

צגה מלקו:  אני רוצה להגיד למשרד הפנים לאורך השנים, אל תספרו סיפורים

צגה מלקו:  אתם לא נותנים תשובה, אתם מתעלמים מזה

צגה מלקו:  אני בעצמי, משפחה שלי נשארה, בתור עיתונאית רציתי תגובה ואני לא מקבלת

צגה מלקו:  אנשים מגיעים לשם, חוזרים זקנים, בוכים לי כל הזמן, אני זוכרת את זה

צגה מלקו:  לכן משרד הפנים צריך להקצות משרד ואנשים יקבלו קבלת פנים, טלפון לא יכול להיות מספיק, גם תהיה קבלת קהל

צגה מלקו:      בנוסף, מה שאני רוצה להגיד לכם, הנושא הזה שאנחנו מדברים עליו קיים 30 שנה, אני לא אומרת שהמשלה לא צריכה לפתור, אני לא אומרת את זה

צגה מלקו:  אבל לזרוק את זה רק בשלושה חודשים את כל הבלגן, זו אשליה, זו עצימת עיניים

צגה מלקו:  לכן אני מבקשת אדוני היו"ר שכל הנקודות שציינתי באמת למען להבין את זה, יש אנשים שמחכים, יש אנשים שחוק השבות חל עליהם, חלקם אפילו נינים ליהודים, ובכלל לא באו לגמרי, לא נגמר, לא כולם

צגה מלקו:  אז את כל זה צריכים לקחת בחשבון

צגה מלקו:  אם אנחנו רוצים לפתור את הבעיה, חברים, הקהילה צריכה להיות שותפה, הדברים צריכים לדבר בגלוי, ולא יכול להיות שנהפוך את זה לפופוליזם

עודד פורר: תודה רבה

עודד פורר:  ח"כ תמנו שטה

אושרת עזרא מהרט: תרשה לי להתייחס בבקשה לאחת הנקודות

אושרת עזרא מהרט:  אני מבקשת שלא לגלגל תמיד את כל הנושא הכואב הזה לרשות האוכלוסין

אושרת עזרא מהרט:  מי מכם, כי יש פה כמה חבר'ה שמכירים ויודעים, שאנחנו בעבודה עד השעות הקטנות

אושרת עזרא מהרט:  יש לי 5 ילדים, ואני משאירה אותם בשעות הקטנות

אושרת עזרא מהרט:  אי אפשר להגיד שלא נותנים מענה

עודד פורר: סליחה, אושרת, אני רוצה לומר משהו לעובדי המשרדים ששולחים אותם, גם קליטה וגם פנים, ששולחים אותם לוועדה

עודד פורר:  תסלחו לי, כן, אבל משום מה הדרגים הבכירים במשרדים נמנעים מלבוא לוועדות, מהסיבה הפשוטה שבסוף זה הקצאת משאבים

עודד פורר:  שמים אתכם בחזית ושמים אתכם בחזית בלי כלים, כי לשים 4-5 עובדים על המשימות האלה – את משלמת היום את המחיר על החלטות שמנהלי המשרד, ובמדיניות המשרד החליטו שלא יהיו מספיק עובדים שיטפלו באירוע הזה, ועל זה הטענות

עודד פורר:  אני אומר לך את זה כשאנחנו באים בטענות למשרד הפנים, זה לא אלייך, זה לשר

עודד פורר:  בבקשה ח"כ תמנו שטה

פנינה תמנו: תודה

פנינה תמנו:  אני רק חושבת ברשותך, אדוני היו"ר, אם כדאי לתת אולי לתמנו או לפקדו

פנינה תמנו:  הייתי נותנת לאישה כיו"ר הוועדה למעמד האישה

עודד פורר: אנחנו רוצים לשמוע את הגברת בבקשה

פנינה תמנו: אין קרבת משפחה

פנינה תמנו: קודם כל תודה רבה שהזמנתם אותי לפה, תודה רבה לכם

פנינה תמנו:  אני מטיגריי, כמו חלק שמכירים אותי, אנחנו המשפחות בטיגריי, אני רואה ושומעת הרבה, זה בכלל לא מדברים על טיגריי

פנינה תמנו:  אבל בטיגריי, מי שיודע יודע, מה שעוברים

פנינה תמנו:  קודם כל זה מחולק ל-3

פנינה תמנו:  חלק נמצאים פה בישראל, חלק באדיס אבבה, חלק בטיגריי

פנינה תמנו:  המשפחות חלק פה מתים, חלק באדיס אבבה

פנינה תמנו:  מאוד קשה, מי שלא יודע, אף אחד לא מכניס את זה, אנחנו כואב לנו כל יום

פנינה תמנו:  מי שמכיר אותי, דר' אברהם נגוסה מכיר אותי 15 שנים, פנינה מכירה אותי כמה שנים בוועדות אחרות

פנינה תמנו:       חלק מפה שעובדים מכירים אותי, אני מדברת כל הזמן בפתקים, בוואטסאפ, כמה שאני יכולה, אבל אנחנו עד היום בוכים וממתינים למשפחה ובוכים

פנינה תמנו:  אני לא ראיתי כלום

פנינה תמנו:  עכשיו יש השנה 12 משפחות הגיעו תודה לאל, אמרתי גם לכולם

פנינה תמנו:  הילדים באו, התחתנו באדיס אבבה והילדים שלהם בני 25, הילדות לא התחתנו עד עכשיו, הם נמצאים שם ובגלל שהם יהודים אף אחד גם לא רוצה להתחתן איתם

פנינה תמנו:  עכשיו בכלל מקללים אותם בגלל שהם יהודים, זה מאוד כואב למשפחה שפה

פנינה תמנו:  אין אף נציג בטיגריי ואף אחד לא מדבר על זה

פנינה תמנו:  אני מבקשת רק שיתייחסו לזה ותודה לכולם

פנינה תמנו:      אני רוצה להגיד למשרד הפנים, כמה מכתבים אני שלחתי ולא קיבלתי תשובה

עודד פורר: ח"כ פנינה תמנו שטה בבקשה

פנינה תמנו: אדוני היו"ר ובכלל לכל האנשים שנמצאים כאן, תחושה קשה שלי נובעת מהעובדה שלצערי ממשלות ישראל, ובטח ממשלת ישראל הנוכחית, תמיד ידעה לעשות הפרד ומשול

פנינה תמנו:  היא עושה הפרד ומשול בתוך הקהילה ביד רמה

פנינה תמנו:       מילא ארגונים כמו שרקי, אין לי שום ציפייה מהם, אבל אנחנו כקהילה לא למדנו, לא התבגרנו מספיק, כי כאשר אני, אני נכדה של קייס, שושלת של יהודי אתיופיה אדוקים מאוד, נלחמת על הנושא הזה כי באופן סיסטמתי ידעו להטיל כתם, לנגח אותנו אחד בשני, בזמן שאנחנו יודעים טוב מאוד מי המשפחות, בזמן שהקייסים היו פונים אלי, חלקם בהסתר, שזה קרובי משפחה שלהם

פנינה תמנו:  ואנשים בתוך הקהילה, כאילו חסרות בעיות בעולם, על 5000 שנותר, מבזבזים את זמנם בשליחות הציבורית ותוקעים מקלות בגלגלים, בזמן שתמנו יושבת כאן בוכה, האיש המבוגר הזה יושב, הורים שמגיעים אלי שמגיל 3 לא ראו את הילדים שלהם

פנינה תמנו:  ילדים יתומים שבגיל 3 נשארו שם

פנינה תמנו:       כי זו השיטה, הפרד ומשול וניגוח בתוך הקהילה, ושימו לב, זה לא רק בנבחרי ציבור ופעילים חברתיים, זה גם בפקידי ציבור

פנינה תמנו:  אני יודעת, ומוכנה לחתום, שהעובדים יוצאי אתיופיה עובדים מאוד, מאוד, מאוד קשה

פנינה תמנו:  אבל נוח לשים אותם בפרונט, שהם יספגו את האש, שאנחנו נקוף אחד את השני, כי למה? זה אותו זלזול, זו אותה פטרונות, כאילו לא למדנו שום דבר ואנחנו לא מספיק אינטליגנטים, ואנחנו לא מספיק יהודים, ואנחנו לא מספיק בני אדם, והכאב שלנו לא שווה כלום, והדמעות של ההורים שלנו לא שוות שום דבר על 5000, 6000, 7000 מה זה משנה בכלל? אנשים שממתינים 30 שנה, יושבים פה ומתווכחים בזמן שהממשלה לא מממשת את ההחלטות שלה ולא מיישמת את ההחלטות שלה

פנינה תמנו:      ואני אומרת פה חגיגית בשולחן הזה, אמנם אני מהמחנה הממלכתי, הם רוצים מלחמה, הם יקבלו מלחמה

פנינה תמנו:  אף אחד לא יספר לי מה זה פופוליזם כשמדובר באנשים שמתים

פנינה תמנו:  ואני נותנת לך עצה, חברתי היקרה ח"כ מלקו, אני ממליצה לא להמציא את הגלגל

פנינה תמנו:  יש פה מתווה מאוד ברור

פנינה תמנו:  להקים את הוועדה, תביאו את התקציב שלה על 2000 שנותרו מעבר למה שאני נתתי, תכניסו את הקייסים, בדיוק כמו שהמתווה מבקש, ותתחילו לרוץ עם העניין, כי אין להם זמן

פנינה תמנו:  תודה

עודד פורר: תודה רבה ח"כ תמנו שטה

עודד פורר:  אני רוצה לסכם את הדיון

עודד פורר:  הדיון שנוגע בהחלטת הממשלה התרחב הרבה מעבר לזה, מהסיבה הפשוטה שממשלות ישראל נהגו פה בקהילה בצורה, לצערי כן, עוד תהיה וועדת חקירה ממלכתית אולי עוד 10 שנים

עודד פורר:  תגיע ועדת החקירה הזאת שתבדוק איך הפרידו אימהות מילדים וקרעו משפחות, כפי שעושים

עודד פורר:      מדינת ישראל בשנת 2023 לא יכולה להתמודד, לא עם 9,000 עם 12,000 איש להעלות אותם בפעם אחת, לסיים את הטרגדיה הזאת של קהילה? לא יכולים להתמודד עם זה? משרד העלייה והקליטה לא יודע להתמודד עם קליטה של 12,000 איש? יודע, ויכול, והממשלה גם במצב הכלכלי של היום יודעת להתמודד עם זה, ולכן אני חייב לומר במובנים האלה, זאת הדרישה החד משמעית של הוועדה מהממשלה

עודד פורר:       אני לא רוצה העלאה, לא של 900 ולא של מכסות, אין מכסות לעלייה

עודד פורר:  אין מכסות

עודד פורר:  אין מכסות ואין קריעת משפחות

עודד פורר:  אני לא חי בשלום עם זה שיש מחנות, עצם האמירה – מחנות, של יהודים שממתינים להיכנס לארץ ישראל, אחרי שאנחנו חגגנו עצמאות 75 שנה

עודד פורר:  אין דבר כזה, ולכן הקריאה לממשלה חד משמעית, כולם יהודי טיגריי וגונדר, ואדיס

עודד פורר:  להעלות את כולם

עודד פורר:      הקריאה לממשלה היא להעלות את כולם

עודד פורר:  במובן הזה, הדבר הראשון שצריכה לעשות הממשלה זה למנות גורם אחד אחראי על תכלול החלטת הממשלה והנושא הזה

עודד פורר:  לא ייתכן, אני מצפה שהגורם הזה יהיה ממונה ע"י שר הקליטה והוא צריך להיות בדרג של מנכ"ל

עודד פורר:  לא יכול לתכלל החלטה כזאת, יסלחו לי, לא סמנכ"לית ולא אף אחד מהעובדים, זאת החלטה שנוגעת לתכלול של כמה משרדי ממשלה, והקריאה החד משמעית לשר היא למנות את המנכ"ל שלו לפרויקטור שאמור ליישם את החלטת הממשלה במלואה

עודד פורר:      לגבי ההחלטה עצמה, אז יש פה הרבה מאוד דברים שכן משרד הפנים ורשות האוכלוסין חייבות לעשות

עודד פורר:  אם זה מוקד מענה, גם בשפה האמהרית וגם בטיגרית ומוקד טלפוני, לא מוקד של מיילים

עודד פורר:       הוועדה לא מקבלת את העובדה שיש למעלה מ-3,000 פניות שממתינות למענה

עודד פורר:  אני מבקש לפנות בכתב למנהל רשות האוכלוסין, להגדיל את הדסק ולתגבר אותו, ולהציג בפני הוועדה בתוך 3 שבועות מתווה איך מתבצע המענה על כל הפניות האלה, בטווח הזמן המיידי

עודד פורר:      יישום החלטת הממשלה לא נראה לפחות מהנתונים שבידינו שהוא אל"ף, מתוקצב ברמה הראויה

עודד פורר:  ב' – בחינת הקמת הוועדה, יש שם שורה ארוכה של נושאים בתוך החלטת הממשלה שלא קרו

עודד פורר:  אנחנו דורשים מהממשלה לאשר מקור תקציבי להעלאת זכאים נוספים מעבר לאותם אלה שכבר אושרו ותוקצבו

עודד פורר:  ולגבש מתווה כולל, כמו שאמרתי, לסיום סוגיית הממתינים גם באדיס, גם בגונדר וגם בטיגריי

עודד פורר:      אני לא רוצה להתייחס לחלק מהדברים שנאמרו כאן ע"י חלק מהאנשים שבאמת נראה לי שאולי אם העלייה היתה קצת שונה, יכול להיות שאולי לא היו מערימים כ"כ הרבה קשיים ואנחנו נעשה דיון מעקב על הנושא אחרי דיון המעקב על רשות האוכלוסין, ואחר כך אנחנו נראה איפה אנחנו עומדים מבחינת התקציבים

פנינה תמנו: אגב, יש פה החלטת ממשלה שהיא קיימת ושרירה, ואם הממשלה לא תביא את התקציב – אפשר לעתור לבג"ץ

עודד פורר: תודה רבה, הישיבה נעולה